Berlingske Tidende, 1836-06-30
J en omstændelig Udvikling fremhævedes derpaa især de Onder, der maatte opstaae af Municipal-Formuens Underordnelse under Jrlands Lord Lieutenant og under de af ham udnævnte Commissairer. Efter en kort Hentydning til de Hovedforandringer, Ministrene af Eftergivenhed mod Lorderne have foretaget med deres oprindelige Bill, slutter Beretningen med følgende Ord: "Underhuset har paa denne Maade søgt at vedligeholde en god Forstaaelse mellem begge Husene, idet det har undgaaet at paastaae mangen en Bestemmelse, der indeholdes i Billen, saaledes som den først blev antaget af det. Amendementerne, som Underhuset heller ikke nu har anseet det for sin Pligt at bifalde, ere af den Art, at de synes aldeles uforenelige med den indbragte Bills Princip, og ikke mindre forskjellige fra de Grundsætninger, der ere blevne hyldede ved Reformen af Storbrittanniens Municipaliteter. At fjerne sig fra disse styrende Grundsætninger, vilde Underhuset ansee for uhensigtsmæssigt, uklogt, uretfærdigt. J en Adresse, der gjennem begge Huse er blevet nedlagt for Tronens Fod, blev den Beslutning udtalt, uantastet at opretholde den legislative Union mellem Storbrittannien og Jrland, men til samme Tid at høre alle retfærdige Aarsager til Besværinger og at fremme alle vel overveiede Forbedrings=Forholdsregler. Skulde Jrlands nuværende Municipaliteter eller de over samme herskende Corporationer blive vedligeholdte i Udøvelsen, af deres Functioner, skjøndt det er beviist og indrømmet, at de paa en skammelig Maade have traadt deres Pligt under Fødder, da er Underhuset af den Mening, at retfærdig Grund til Besværing ej vilde blive ujevnet. Hvis derimod en Bill fik Lovskraft, der tilintetgjorde ethvert Spor af Municipal-Jndretninger i Jrland, der have bestaaer i henved sex Aarhundreder, og hvis Tilintetgjørelse til ingen anden Tid, selv ikke under de indre Uroligheder og Borgerkrige, nogensinde har været bragt i Forslag, da kan Underhuset ikke være af den Mening, at Anordninger af en saa exempelløs Natur vilde henhøre til de For bedrings=Forholdsregler, til hvis Befordring Parlamentet har forpligtet sig." – Denne Beretning skal som allerede meldt – den 27de d. M. drages under Overveielse af Overhuset, og Beslutningen i saa Henseende vil afgjøre den nuværende Crises Udfald. Tør man troe Torv-Bladene, saa ville Lorderne holde fast ved Principet i deres Amendementer og altsaa tilbagevise det ministerielle Forslag om Forlig. Courier angiver det for en temmelig almindelig Anskuelse, at Parlamentet i saa Fald vilde blive prorogeret og ikke sammenkaldt igjen for November d. A. Man haaber at finde en Udvei imidlertid. En Resignation af Ministrene erklære de ministerielle Blade derimod for aldeles usandsynlig, og under de nuværende Omstændigheder ikke alene for uhensigtsmæssig, men endog for farlig. J en længere Artikkel med Titel: "Ministrenes Stilling og Udsigter, udvikler paa den anden Side Spectator sin allerede tidligere opstillede Anskuelse, at det ikke alene er hensigtsmæssigt og nødvendigt, men at det meget meer er Ministrenes Pligt at resignere, hvis de see sig ude af Stand til at overvinde Oppositionens Modstand mod de af dem foreslaaede Forholdsregler. Det Spørgsmaal af Dagens Politik, om det vil lykkes Ministrene at holde sig paa deres Poster, en ikke af Vigtighed, men derimod, om de omhandlede Forholdsregler, der ere nødvendige til Rigets Rolighed og gode Forvaltning, kunne sættes igjennem.